આ ઉપરાંત છોકરીઓએ ખાસ ધ્યાનમાં રાખવા જેવી બાબત એ છે કે ટ્રેકિંગ પર જતી વખતે તમારે ચાલવામાં સરળતા રહે તે માટે આરામદાયક શૂઝ અને ઋતુ તથા શરીરને સાનુકૂળ હોય તેવા વસ્ત્રો પહેરવાનો આગ્રહ રાખવો જોઈએ. અહીં ફેશનેબલ દેખાવાની કોઈ જરૂર નથી બલકે તમારે તમારી સાથે બને એટલા ઓછા ડ્રેસીઝ રાખવા જોઈએ જેથી તમને બેગનો ભાર ઓછો લાગે. આ ઉપરાંત તમારે ગરમ વસ્ત્રો, હાથમોજાં, રેઈન કોટ, છત્રી, પાણીની બોટલ, હળવો નાસ્તો, ડ્રાય ફ્રૂટ્સ, ફર્સ્ટ એઈડ કીટ, સેનેટરી પેડ, પેપર સ્પ્રે, નાનું ચપ્પુ, ટોર્ચ, બેટરી, ચાર્જર, પાવર બેન્ક, બાંધવાની દોરી, મીઠું વગેરે જેવી વસ્તુઓ અવશ્ય તમારી બેગમાં રાખવી જોઈએ. ટ્રેકિંગમાં વજનમાં હળવી પણ મજબૂત એવી વોટરપ્રૂફ બેકપેક અને સ્લીંગ બેગ સાનુકૂળ રહે છે.